C. der henviser til, at operationen »Tilbage til livet«, som sikkerhedsstyrkerne iværksatte den 19. december
2000 mod de sultestrejkende i 20 fængsler, har resulteret i, at mindst 31 fanger og 2 medlemmer afsikkerhedsstyrkerne er blevet dræbt, mens over 130 er blevet alvorligt såret,
D. der henviser til, at de tyrkiske myndigheder har erkendt behovet for en reform af fængselsvæsenet,
både i fangernes egen interesse og for at genetablere myndighedernes kontrol over de fængselsafdelin-ger, hvor grupper af fanger havde overtaget styringen,
E. der henviser til, at en reform af fængselsvæsenet er et uomgængeligt led i Tyrkiets forpligtelser som
ansøger af medlemskab af Den Europæiske Union,
1. beklager den seneste vold i de tyrkiske fængsler, deler ofrenes familiers sorg og fordømmer enhver
overdreven magtanvendelse fra sikkerhedsstyrkernes side i forbindelse med interventioner inden for fæng-selssystemet; opfordrer den tyrkiske regering og parlamentet til at nedsætte et uafhængigt undersøgelses-udvalg;
2. opfordrer de tyrkiske myndigheder til at træffe øjeblikkelige og relevante, ikke-voldelige foranstalt-
ninger med henblik på at undgå yderligere tragedier;
3. støtter kravene om, at fangerne undersøges professionelt af uafhængige læger udpeget af lægestanden;4. opfordrer indtrængende de tyrkiske myndigheder til at etablere en ny social og politisk enighed om
en reform af fængselsvæsenet på grundlag af fredelige metoder, respekt for menneskerettighederne og
international sædvane;
5. glæder sig over indbydelserne fra de tyrkiske myndigheder til Europarrådets Europæiske Komité for
Forebyggelse af Tortur til at besøge tyrkiske fængsler og opfordrer indtrængende til en hurtig færdiggørelseog offentliggørelse af formandens beretning efter besøg i december 2000 og januar 2001;
6. opfordrer den tyrkiske regering til at modtage en delegation af medlemmer af Europa-Parlamentet i
de fængsler, som overførslerne er sket til;
7. fastslår, at disse begivenheder viser, hvor meget det haster med en fortsættelse af arbejdet med en
reform af straffeloven og en øjeblikkelig iværksættelse af de nødvendige reformer til forbedring af fængsels-og retssystemerne;
8. beklager den nylige benådningslovs selektive karakter og anmoder indtrængende om, at der virkelig
tages skridt hen imod en løsladelse af politiske fanger;
9. pålægger sin formand at sende denne beslutning til Rådet, Kommissionen, Tyrkiets regering, Den
Store Tyrkiske Nationalforsamling og Europarådet.
12. Menneskerettigheder: Situationen i Algeriet
B5-0066, 0083 og 0086/2001
Europa-Parlamentets beslutning om situationen i Algeriet
Europa-Parlamentet,
A. der med forfærdelse henviser til de seneste massakrer i Algeriet, hvor terroristerne ikke har tøvet med
at myrde børn,
B. der henviser til, at initiativet »civil enighed« på trods af præsident Bouteflikas bestræbelser ikke har
afskaffet volden i Algeriet,18.9.2001 DA C 262/261 De Europæiske Fællesskabers Tidende
Torsdag, den 18. januar 2001
C. der henviser til, at internationale menneskerettighedsorganisationer taler om tusinder af forsvundne
siden 1992, og at der ikke er truffet konkrete foranstaltninger for at kaste lys over disse forsvindinger,
D. der henviser til, at spørgsmålet om straffrihed er et stort problem i forbindelse med fuld gennem-
førelse af retsstatsprincipperne i Algeriet,
E. der henviser til, at risikoen for ustabile forhold i Maghreb-landene også har konsekvenser for sikker-
heden for borgerne i disse lande og sikkerheden i de europæiske lande,
1. giver udtryk for sin medfølelse og solidaritet med det algeriske folk;
2. fordømmer på det kraftigste de myrderier, massakrer og forsvindinger, som civile i Algeriet regel-
mæssigt er ofre for; opfordrer de algeriske myndigheder til at gøre alt for at få gennemført de nødvendige
undersøgelser og bringe de ansvarlige for disse forbrydelser for retten;
3. opfordrer alle algeriske politiske og religiøse myndigheder, som har en vis magt over eller indflydelse
på dem, der står bag massakrerne, til at forpligte sig til at gøre alt, hvad der står i deres magt, for at bringevolden i Algeriet til ophør;
4. opfordrer den algeriske regering til med henblik på at genetablere retsstaten og respekten for
menneskerettighederne at intensivere dialogen med alle politiske og demokratiske kræfter og det civilesamfund, som er imod voldsanvendelse;
5. opfordrer de algeriske myndigheder til fuldt ud at arbejde sammen med FN’s Arbejdsgruppe ved-
rørende Tvungne eller Ufrivillige Forsvindinger;
6. er alvorligt bekymret over, at mange algeriske borgere, der trues af terroristiske grupper, fortsat har
vanskeligt ved at få midlertidigt asyl i en medlemsstat, og henleder opmærksomheden på, at EU’s charterom grundlæggende rettigheder giver mulighed for nye fremgangsmåder i denne forbindelse, men under-streger samtidig behovet for den største agtpågivenhed i forbindelse med tildeling af politisk asyl til alge-riske statsborgere, hvis der er tegn på, at de udnytter gæstfrihed til at etablere baser for terroristiske bevæ-gelser;
7. pålægger sin formand at sende denne beslutning til Rådet, Kommissionen samt Algeriets regering og
parlament.
13. Den Internationale Straffedomstol
B5-0060, 0067, 0073, 0078 og 0085/2001
Europa-Parlamentets beslutning om ratificering af Rom-traktaten om oprettelse af Den Permanente
Internationale Straffedomstol
Europa-Parlamentet,
A. der henviser til, at statutten for Den Permanente Internationale Straffedomstol (ICC), der skal
pådømme krigsforbrydelser, folkedrab og forbrydelser mod menneskeheden, blev vedtaget i Rom den17. juli 1998 med 120 stemmer for, 7 imod og 19 hverken for eller imod,
B. der henviser til, at en domstol med international jurisdiktion nu for første gang uafhængigt kan
pådømme sager mod de mennesker, der har gjort sig skyldige i de ovennævnte forbrydelser,
C. der erindrer, at millioner af børn, kvinder og mænd i det seneste århundrede har været ofre for utæn-
kelige grusomheder, der dybt ryster menneskehedens samvittighed,C 262/262 DA 18.9.2001 De Europæiske Fællesskabers Tidende
Torsdag, den 18. januar 2001